Corz de Monzón (1542)

As Corz de Monzón de 1542 estioron unas Corz Chenerals d'Aragón que fuoron convocadas por Carlos I d'Aragón dende a ciudat de Valladolid o 5 d'abril y se celebroron entre o 23 de chunio y o 6 d'octubre de 1542.

En istas Corz, o 10 de setiembre de 1542, o rei Carlos I a instancia d'os sindicos de Zaragoza sinyó un privilechio que elevaba o estudio d'artes d'a ciudat a o rango d'"Universidad cheneral de todas as ciencias", en o que se considera a fundación de l'actual Universidat de Zaragoza. Historia d'a Universidat de Zaragoza. www.unizar.es.

O hereu y futuro rei Felipe, que ta par d'alavez teneba 14 anyos, churó o suyo cargo en istas Corz No demandamos sino el modo. Los juramentos reales en Aragón en la Edad Moderna. Eliseo Serrano Martín:

Corz catalanas
Respective a lo prencipau de Catalunya os temas tractaus estioron recurrents: financiamiento pa la esfensa mediterrania frent a los turcos y midas de control internas d'a Cheneralidat. En concreto, la obligación de liquidar as deudas cuan s'abandonaba la institución y la obligatoriedat de que os oidors fesen una lista con as deudas trobadas a o prencipio de cada mandato. Se metió de manifiesto un claro enfrontinamiento entre os deputaus y os miembros d'o Consello de Ciento, acusando-se mutuament d'incompetencia y de desconfianza; dezaga d'esto i heba un tema de poder institucional que se manifestó mesmo en as formas, con la disputa sobre lo puesto que heba d'ocupar o Conseller en cap en as reunions y que estió causa d'a no presentación d'os deputaus. Respective a la economía, s'alcordó protecher lo textil, con arancel d'un 20% a las importacions de seda de Francia y Chenova. Antiparti, o rei refusó un prochecto pa fer una canal que unise o río Segre con a Plana d'Urchel pa amillorar o cautivo de cerials.

Referencias

Monzón 1542
Monzón 1542
Monzón 1542
Monzón 1542
Categoría:Corz d'o Reino d'Aragón celebradas en Monzón
1542
Categoría:1542